افغانستان نینگ هرات ولایتیده بیر مسجدده جمعه نمازی جریانیده یوز بیرگن پارتلش عاقبتیده دین عالمی مولوی مجیب الرحمان انصاری حیاتینی یوقاتدی.
هرات والی لیگی سوزچیلیگی تامانیدن بیریلگن بیاناتده، گذرگاه مسجدیده قول اوریلگن خودکش هجومی عاقبتیده مسجد امامی مولوی انصاری نینگ جان بیرگن لیگی بیلدیریلدی.
شاهدلر ایسه انصاری نینگ بعضی بیر قوریقچیلری بیلن تینچ اهالی نینگ هم حیاتینی یوقاتگن لیگینی معلوم قیلدی.
تلفات حقیده انیق معلومات بیریلمه دی، بیراق اولگن و یره لنگنلر سانینی نینگ انچه کوپ ایکن لیگی ایتیلماقده.
طالبان سوزچیسی ذبیح الله مجاهد، تویتر آدرسیدن پایلشگن بیاناتده، انصاری نینگ وفاتیدن چقور قیغولنگن لیک لرینی افاده ایتیب بو هجوم نی اویوشتیریلیشی گه قولی بولگنلرنینگ قولگه آلینیب جزالنتیریلیشینی ایتدی.
هراتده بویوک بیر جامع مسجدنینگ باشقرووینی آلیب باریب درس بیره یاتگن مولوی انصاری طالباندن آلدینگی دورده هم افغانستان حکومتی نی آغیر تنقید ایترکن طالباننی قوللب – قوتلاوچی بیاناتلری بیرماقده ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
